Esmasroojakorgi sündroom

Esmasroojakorgi sündroom ehk mekooniumkorgi sündroom on vastsündinu ajutine soolesulguse sarnane seisund, mille puhul sool on anatoomiliselt korras. Mekoonium moodustab sooles korgi ega pääse edasi. Seetõttu mekooniumi  väljutumine hilineb (tavaliselt toimub see ühe või vähemalt kahe ööpäeva jooksul pärast sündi). Mekooniumi ei eritu esialgu üldse või eritub väga vähe. Peensool paisub. See näitab, et sulgus on jämesoole ülemises osas.Bernfried Leiber (rajaja). G. Burg, J. Kunze, D. Pongratz, P. G. Scheurlen, A. Schinzel, J. Spranger (toim). Die klinischen Syndrome. Syndrome, Sequenzen und Symptomenkomplexe,  7., täiesti ümbertöötatud trükk, kd 2: Symptome, Urban & Schwarzenberg: München jt 1990, ISBN 3-541-01727-9. Seejuures on alanev käärsool kitsas, sest soolesisu pole sinna pääsenud.

Esimese kirjelduse avaldas 1905. aastal Karl Landsteiner.K. Landsteiner. Darmverschluss durch eingedicktes Meconium. – Pankreatitis, Zentralblatt für allgemeine Pathologie und pathologische Anatomie, kd 16, 1905, lk 903. sellest sai alguse vastsündinu orgaanilise ja funktsionaalse soolesulguse eristamine.

Haiguste liigituses RHK-10 on see P76.0 all. 

Levimus ja seos teiste haigustega 

Haigestumissageduseks hinnatakse umbes 1 : 1000 sünni kohta. See ei ole sage seisund, kuid mitte nii haruldane, et sellega ei tuleks rutiinselt arvestada. 

Kliiniline pilt sarnaneb Hirschsprungi tõve omaga. See võib olla ka tsüstilise fibroosi leebem avaldumisvorm mekooniumiileuse asemel. Sellepärast püütakse esmasroojakorgi sündroomi puhul aktiivselt välistada Hirschsprungi tõve ja kaalutakse tsüstilise fibroosi uuringut. See esineb sagedamini rasedusdiabeediga emade lastelMeconium plug syndrome, radiopaedia.org., sest rasedusdiabeet mõjutab soole funktsionaalset küpsust.

Vastsündinutel, kelle emadel raseduse ajal esines preeklampsia, mille puhul neile anti magneesiumsulfaati, esineb esmasroojakorgi sündroom veidi sagedamini, tõenäoliselt soole motoorika ajutise häire tõttu.Meconium plug syndrome, radiopaedia.org.

Põhjus

Põhjustena oletatakse jämesoole ajutist talitlushäiret, mekooniumi ebanormaalset koostist (ilma tõestatud tsüstilise fibroosita) ja mekooniumi vähenenud veesisaldust.W. Schuster, D. Färber (toim). Kinderradiologie. Bildgebende Diagnostik, 2. trükk, Springer 1996, ISBN 3-540-60224-0, lk 549.Marcel Bettex (toim), Max Grob (rajaja), D. Berger (ümbertöötaja), N. Genton, M. Stockmann. Kinderchirurgie. Diagnostik, Indikation, Therapie, Prognose, 2., ümbertöötatud trükk, Thieme: Stuttgart / New York 1982, ISBN 3-13-338102-4, lk 7.58. Kork võib moodustuda ühel nendest põhjustest või mitmel korraga. Talitlushäire seisneb aeglases või koordineerimata peristaltikas. Ebanormaalse koostise puhul on mekoonium paksem ja kleepuvam. Kuiv mekoonium ei libise sooles edasi. Kuivust võivad põhjustada loote vedelikutasakaalu eripärad, soole sekretoorse funktsiooni ebaküpsus või ema ainevahetushäired (näiteks rasedusdiabeet).

Esmasroojakorgi sündroom ei ole identne pisikäärsoolega.

Kliinilised nähud

Kliiniline pilt on praktiliselt identne mekooniumiileuse omaga, kuid pärast edukat väljutamist toimub täielik normaliseerumine.Marcel Bettex (toim), Max Grob (rajaja), D. Berger (ümbertöötaja), N. Genton, M. Stockmann. Kinderchirurgie. Diagnostik, Indikation, Therapie, Prognose, 2., ümbertöötatud trükk, Thieme: Stuttgart / New York 1982, ISBN 3-13-338102-4, lk 7.58. 

Kliinilised kriteeriumid on:
sapine oksendamine varsti pärast sündi (sulgus on kaksteistsõrmiksoolest distaalsemal)
napp või puuduv mekooniumi väljutamine
puhitunud kõht, võib-olla kõhuseina all nähtavad soolesilmused (soolespasmid): tugev peristaltika püüab sulgusest jagu saada.

Diagnoos

Diagnoos põhineb anamneesil, kliinilisel uuringul ja piltdiagnostikal. Küsitakse, kas ja millal mekoonium väljus, kas esines sapist oksendamist ja kuidas rasedus kulges. Vaadeldakse kõhupuhitust, 
soolesilmuseid ja oksendamist. Uuritakse, kas tegu on ägeda soolesulgusega, mis vajab kiiret sekkumist. Piltdiagnostikaga määrata ummistuse ulatus ning eristatakse funktsionaalset ja orgaanilist põhjust. 

Kõhu ülevaateröntgen näitab madala iileuse  (jämesooles asuva takistuse) tunnuseid koos õhutühja vaagnaga. On näha laienenud soolesilmuseid ülalpool takistust ning vedeliku ja õhu tasemeid. Vaagnapiirkond on õhutühi takistuse tõttu jämesooles. Tüüpiline on soole laiuse järsk muutus ristikäärsoole ja alaneva käärsoole ühenduskohas põrna juuresMeconium plug syndrome, radiopaedia.org. (Hirschsprungi tõve puhul säärast muutust ei ole). 

Sageli võib juba rektaaluuring, hiljemalt aga irrigoskoopia, viia mekooniumi väljutamiseni. Jämesoole valendik suureneb enamasti pärasoolest ja sigmakäärsoolest suu suunas.W. Schuster, D. Färber (toim). Kinderradiologie. Bildgebende Diagnostik, 2. trükk, Springer 1996, ISBN 3-540-60224-0, lk 549. See eristab esmasroojakorgi sündroomi Hirschsprungi tõvest (järsk üleminek soole kitsa ja laia osa vahel) ja soole atreesiast (soolevalendik katkeb).

Diferentsiaaldiagnoos
Välistada tuleb teised madala soolesulguse põhjused, nagu mekooniumiileus, Hirschsprungi tõbi,  madal soole atreesia (niudesoole atreesia), soolestenoosid, distaalne intestinaalne obstruktsioonisündroom (mekooniumiileuse ekvivalentsündroom), nekrotiseeriv enterokoliit ja funktsionaalne pseudoobstruktsioon.Meconium plug syndrome, radiopaedia.org.I. H. Krasna, D. Rosenfeld, P. Salerno.  Is it necrotizing enterocolitis, microcolon of prematurity, or delayed meconium plug? A dilemma in the tiny premature infant. – Journal of pediatric surgery, 1996, kd 31, nr 6, lk 855–858. Täistekst. Seetõttu soovitatakse teha anorektaalne manomeetria (Hirschsprungi tõve välistamiseks) ning seeriana võetavad aspiratsioonibiopsiad (enteersete närvirakkude olemasolu kontrollimiseks).Marcel Bettex (toim), Max Grob (rajaja), D. Berger (ümbertöötaja), N. Genton, M. Stockmann. Kinderchirurgie. Diagnostik, Indikation, Therapie, Prognose, 2., ümbertöötatud trükk, Thieme: Stuttgart / New York 1982, ISBN 3-13-338102-4, lk 7.58.

Ravi
Raviks kasutatakse klistiire.H. H. Cho, J. E. Cheon, Y. H. Choi, S. M. Lee, W. S. Kim, I. O. Kim, S. M. Shin, E. K. Kim, H. S. Kim, J. H. Choi, S. K. You. Ultrasound-guided contrast enema for meconium obstruction in very low birth weight infants: Factors that affect treatment success. – European Journal of Radiology, 2015, kd 84, nr 10, lk 2024–2031. See vabastab takistuse ja soodustab soole motoorikat. 

Paranemisväljavaated
Prognoosi peetakse väga heaks.

Viited

Kirjandus
Karl Landsteiner. Darmverschluss durch eingedicktes Meconium. – Pankreatitis, Zentralblatt für allgemeine Pathologie und pathologische Anatomie, kd 16, 1905, lk 903.
I. H. Krasna, D. Rosenfeld, P. Salerno.  Is it necrotizing enterocolitis, microcolon of prematurity, or delayed meconium plug? A dilemma in the tiny premature infant. – Journal of pediatric surgery, 1996, kd 31, nr 6, lk 855–858. Täistekst.
H. H. Cho, J. E. Cheon, Y. H. Choi, S. M. Lee, W. S. Kim, I. O. Kim, S. M. Shin, E. K. Kim, H. S. Kim, J. H. Choi, S. K. You. Ultrasound-guided contrast enema for meconium obstruction in very low birth weight infants: Factors that affect treatment success. – European Journal of Radiology, 2015, kd 84, nr 10, lk 2024–2031.

Välislingid
Meconium plug syndrome, radiopaedia.org.

Kategooria:Haigused